Moontlike appèl teen Derby-Lewis-uitspraak | Maroela Media
Derby-Lewis dien lewenslange tronkstraf uit nadat hy skuldig bevind is in verband met die moord op SAKP-leier Chris Hani in 1993.
"Ons neem kennis van die uitspraak en sal natuurlik al die kwessies wat die regter geopper het, bestudeer," het Mthunzi Mhaga, woordvoerder van die departement, aan verslaggewers in Pretoria gesê. "Ons sal bepaal of daar enige gelde gronde is om daarteen te appelleer."
Regter Selby Baqwa het Vrydag justisieminister Michael Masutha se beslissing, om Derby-Lewis se aansoek om mediese parool af te keur, tersyde gestel.
Die 79-jarige Derby-Lewis is terminaal siek weens longkanker. Hy is verlede jaar gediagnoseer terwyl hy behandeling ontvang het ná 'n mesaanval in die tronk.
Baqwa het gesê daar was gebreke in Masutha se hersiening van Derby-Lewis se aansoek om mediese parool. Dit sluit Masutha se siening, dat Derby-Lewis nie berou getoon het vir sy deel in die moord nie, in. Tydens die verhoor, in 'n poging om te bewys dat sy kliënt wel berou getoon het, het Derby-Lewis se prokureur gesê daar was 'n uitnodiging aan Hani se weduwee, Limho, om die gevangene in die hospitaal te besoek sodat hy van aangesig tot aangesig kon om verskoning vra. Sy het nie die aanbod aanvaar nie.
Derby-Lewis het die doodstraf vrygespring toe dit afgeskaf is en het reeds 21 jaar tronkstraf uitgedien. Alhoewel sy aansoek om mediese parool met onmiddellike effek toegestaan is, het Masutha en die mediese paroolraad tot volgende week Vrydag kans om die paroolvoorwaardes te bepaal.
Masutha, Hani se vrou en die SAKP is ook aangesê om Derby-Lewis se regskoste te betaal.
Gemene spul, hulle het hom geframe.
Ja, die klug van ons nuwe regering met sy nuwerwetse rassisme. Dan moes Mandela ook maar in die tronk gebly het!
Baie donker sameswering wat Clive in die tronk hou !!!! Alles the doen met Thabo Mbeki en Joe Modise se dinge. Mag dit eendag UITKOM!!!!
Sien mense vier nou al die ook se vrylating, min wetend met wie hulle te doen het hier. Seker maar naiwe mense wat so voortydig bly is. Die man is vry as hy uit die tronk is, gaan nie gebeur nie, jammer, maar die werklikheid is anders as die drome.
Mens wonder darem oor die realisme/moraliteit van hierdie mense.
Wat probeer hulle nou bewys deur 'n sterwende 79 jarige ou man in die tronk te wil hou ?
Die vormalige polisiespioen en kenner van die ANC/SAKP , Gerard Ludi skryf in 'n brief in the Citizen , so 'n tien dae voor die 1992 referendum : "don't vote YES, you don't realise who you are dealing with"……